stanford-oval/wikipedia huggingface dataset:
Springfield (Simpsonit)

| Springfield |
| --- | --- |
 Springfieldin panoraama elokuvassa The Simpsons Movie
Valtio:  Yhdysvallat
Osavaltio:  tuntematon
Hallinto:  
 – Pormestari:  Joe Quimby
Motto::  Yhdysvaltojen mitättömin kaupunki!
Infobox OKVirheellinen NIMI-arvo: 
Springfield avartuu sarjan introssa.
Springfield on kuvitteellinen Yhdysvaltain kaupunki, johon piirrossarjan Simpsonit tapahtumat sijoittuvat ja jossa Simpsonin perhe asuu.
Tiedot Springfieldin sijainnista ovat hyvin epäjohdonmukaisia. Se sijaitsee nimeämättömässä osavaltiossa, jonka pääkaupunki on nimeltään Capital City. Springfieldin perusti vuonna 1796 uudisraivaaja Jebediah Springfield, jota palvotaan paikallisena sankarina. Kaupungin pitkäaikainen pormestari on Joe Quimby.
Springfieldin väkiluku on 30 000:n ja 50 000:n välillä. Kaupungin koko tuntuu jatkuvasti vaihtelevan, mutta yleensä se kuvataan pikkukaupunkina, jossa kaikki tuntevat toisensa. Toisaalta Springfieldillä on oma yliopisto, kansainvälinen lentokenttä ja paikallinen tv-asema, jonka esiintyjät kuten Hassu-klovni ja Kent Brockman ovat valtakunnallisia kuuluisuuksia. Tärkeät päätökset tehdään Springfieldissä yleensä joko kaupunkilaisten yhteisissä kokouksissa kaupungintalolla tai raivokkaan vihaisen väkijoukon muodossa. Kaupungin tärkein työnantaja on Montgomery Burnsin omistama Springfieldin ydinvoimala.
Kaupunki tunnetaan vakavista ympäristö- ja saasteongelmistaan, korruptoituneista ja epäpätevistä viranomaisistaan sekä hyvin lyhytnäköisistä asukkaistaan, joilla kuitenkin on toisinaan vahva yhteishenki.
Sijainti

Springfieldin osavaltiota ei ole koskaan nimetty, ja ristiriitaiset tiedot kaupungin sijainnista ovat toistuva vitsi sarjassa. Toisinaan kaupunki on rannikolla, toisinaan sisämaassa. Sen lähistöllä on muun muassa aavikkoa, preeriaa, punapuumetsiä ja lumihuippuisia vuoria. Springfieldin lähin naapurikaupunki on Shelbyville, jota springfieldiläiset vihaavat; muita läheisiä kaupunkeja ovat ainakin Ogdenville ja North Haverbrook. Sarjan 3. tuotantokauden jaksossa ”Totuus ja oikeus” nähdään osavaltion kartta, jonka mukaan Springfield on selvästi sisämaassa. Lisäksi 9. kauden jaksossa ”Homer ja roskakuskit” Springfieldiä jouduttiin siirtämään 8 kilometriä jäteongelman vuoksi.
11. kauden jaksossa ”Naurun takana” kertoja puhuu Simpsoneista ”pohjoiskentuckyläisenä perheenä”, mutta jakson uusintaesityksessä maininta Kentuckysta oli vaihdettu Missouriin. 10. kauden jaksossa ”Kauhujen talo, osa 9” on kohtaus, jossa Simpsonien kotitalosta avaruuteen lähetetyt signaalit näyttävät tulevan suunnilleen Louisianan alueelta, tosin Kauhujen talo -jaksojen sisältö poikkeaa sarjan normaalista todellisuudesta. Elokuvassa The Simpsons Movie väitetään, että Springfieldin lähellä olisi paikka, jossa Kentuckyn, Mainen, Ohion ja Nevadan rajat kohtaavat, vaikka todellisuudessa nämä osavaltiot sijaitsevat eri puolilla Yhdysvaltoja.
13. kauden jakson ”Ei aivan sopimaton tarjous” mukaan pelkkä Länsi-Springfield on yksistään ”kolme kertaa Texasin kokoinen” ja myös muistuttaa rajoiltaan Texasia.
The Film Theorists esitti YouTube-videollaan mahdottomien osavaltioiden poissulkemiseen perustuvan teorian, jonka mukaan Springfield sijaitsisi Oregonin osavaltiossa. Simpsonien luojan Matt Groeningin mukaan Springfieldin esikuva olisikin Oregonin Springfield. Toisen YouTube-käyttäjän mukaan eri jaksojen juonia ja dialogia läpikäymällä voidaan sulkea pois kaikki osavaltiot paitsi Virginia, Illinois, Arkansas, Oklahoma, Kansas ja Nebraska, joista Illinois sopisi kenties parhaiten Springfieldin maantieteeseen ja historiaan. Monia Simpsonit-jaksoja ohjanneen David Silvermanin mukaan Springfield on kuvitteellisessa ”Pohjois-Takoman” osavaltiossa. Jos sarjassa näytetään lähikuvaa esimerkiksi Homer Simpsonin ajokortista, siinä on osavaltiotunnuksena kuvitteellinen NT tai TA.
Maamerkit

Springfieldin tärkeitä maamerkkejä ovat ydinvoimala, ikuisesti palava suuri autonrengaskasa, Hollywood-kylttiä jäljittelevä Springfield-kyltti, Lard Lad -donitsileipomon maskottipatsas, kaupungintalo ja kaupungin keskusaukiolla sijaitseva Jebediah Springfieldin patsas. Myös paikallisen KBBL-kanavan kaksikieliset tv-studiot, Tikku ja Takku -animaatiostudio sekä Duff-olutpanimo sijaitsevat Springfieldissä. Muita sarjassa usein nähtäviä kohteita ovat Springfieldin ala-aste, vanhainkoti, Springfieldin ensimmäinen kirkko, sairaala, ostoskeskus, Aztec-elokuvateatteri, Bowl-A-Rama-keilahalli, Duff-stadion ja vankila. Joissain jaksoissa kaupungissa tai sen lähellä on myös kasino. Springfieldin läheltä löytyy myös kansallispuisto ja suuri rotko.
Kaupungissa on maantie ja kaksi suurta moottoritietä, jotka on nimetty Matlockin ja Michael Jacksonin mukaan. Springfieldiin hankittiin 4. kauden jaksossa ”Joko säteilee” kallis ja turvaton monorail-rata, joka jouduttiin sulkemaan heti neitsytmatkan jälkeen vaarallisuuden vuoksi. Evergreen Terrace -kadulla asuvat muun muassa Flandersit ja Simpsonit, jälkimmäiset osoitteessa 742 Evergreen Terrace. Springfieldissä on eri siirtolaisryhmien kaupunginosia, kuten italialais-, juutalais- ja ukrainalaiskorttelit. Springfieldin läpi tai ohi virtaa joki, jonka ylittävältä sillalta usea hahmo on yrittänyt itsemurhaa eri jaksoissa. 6. kauden jakson ”Bartin komeetta” mukaan silta on ainoa tie ulos kaupungista.
Paikallisia liikkeitä ovat muun muassa Moen kapakka, Kwik-E-Mart-valintamyymälä, useat Hassupurilainen-pikaruokalat, Costington's-tavaratalo, Android's Dungeon -sarjakuvakauppa, Luigi's-ravintola, King Toot's -soitinkauppa, Noiseland Video Arcade -videopelihalli, Herman's Military Antiques -asekauppa, Phineas Q. Butterfat's Ice Cream Parlor -jäätelöbaari ja Jake's Unisex Hairplace -parturinliike. Springfieldin ostoskeskuksesta löytyvät Ned Flandersin omistama vasenkätisten kauppa Leftorium ja Lionel Hutzin lakitoimisto I Can't Believe It's A Law Firm!.
Sijainnin ohella myös Springfieldin sisäinen maantiede on hyvin ristiriitainen, sillä rakennukset ja paikat voivat sijaita eri tavoilla suhteessa toisiinsa. Esimerkiksi Simpsonien kotitalo on joskus kaupungin reunalla, joskus ydinvoimalan parkkipaikan ja joskus Kwik-E-Martin vieressä, vaikka yleensä näin ei ole. Sarja on pääosin johdonmukainen siinä, että Moen kapakan vieressä sijaitsee King Toot's -soitinkauppa.
Asukkaat

Springfieldiläiset kuvataan usein lyhytnäköisinä, kyynisinä ja hyväuskoisina hölmöinä, jotka ovat itse syypäitä suureen osaan kaupungin ongelmista. Springfield on täynnä epärehellisiä yrittäjiä, epäpäteviä ammattilaisia ja epäystävällisiä asiakaspalvelijoita. Kaupungin poliisilaitos on äärimmäisen kyvytön ja pormestari Quimbyn hallinto läpeensä korruptoitunut. Kaupunkilaisten yhteisöllisyys vaihtelee pikkumaisen itsekkyyden, mielettömän lynkkausmielialan ja uhrautuvan solidaarisuuden välillä. Esimerkiksi jaksossa ”Bartin komeetta” kaikki kaupunkilaiset ensin tunkeutuivat joukolla Ned Flandersin väestönsuojaan, vaikka tilaa ja hengitysilmaa oli vain muutamalle, mutta myöhemmin kaikki lähtivät vapaaehtoisesti pois myötätunnosta Flandersia kohtaan, joka oli joutunut jäämään yksin ulos.
Muuta

Springfield on tunnettu lukuisista, yleensä lyhytaikaisista hullutuksistaan. Jakson ”Joko säteilee” mukaan kaupunkiin on pystytetty useita rakennelmia, joiden uutuudenviehätys on karissut nopeasti, kuten heikkolaatuinen Monorail, todella korkea ja hutera tulitikkutalo, jättiläismäinen suurennuslasi ja liukuportaat, jotka eivät vie minnekään.
Springfield on ollut tuhon partaalla useita kertoja. Ydinvoimalaa on uhannut useastikin sydämen sulamisonnettomuus tai muu katastrofi, ensi kerran 3. kauden jaksossa ”Voimalan sankari”. Springfieldissä on myös riehunut hurrikaani. Jaksossa ”Bartin komeetta” kaupunki uhkasi joutua komeetan tuhoamaksi, mutta kaupungin yllä leijuva poikkeuksellisen paksu saastekerros poltti sen poroksi. Elokuvassa The Simpsons Movie Homer Simpson aiheutti ympäristökatastrofin, jonka seurauksena kaupunki suljettiin suureen kupuun ja ympäristönsuojeluvirasto EPA aikoi lopuksi tuhota sen pommilla, mutta Homer onnistui pelastamaan kaupungin.
Springfieldin baseball-joukkue on nimeltään Isotoopit (Isotopes) ja amerikkalainen jalkapallojoukkue on nimeltään Atomit (Atoms). Kaupungin epävirallinen maskotti on ydinvoimalan säteilystä syntynyt kolmisilmäinen mutanttikala Räpsy (Blinky). Kaupungin luetuin ja tärkein sanomalehti on Springfield Shopper. KBBL-yhtiöllä on Springfieldissä ainakin kaksi tv-kanavaa, englanninkielinen Channel 6 ja espanjankielinen kanava, sekä radioasema.
Springfieldillä on varsin huono maine. Esimerkiksi 4. kauden jakson ”Syömäkone” mukaan Time-lehti on tehnyt Springfieldistä kansijutun otsikolla ”Amerikan huonoin kaupunki”, 6. kauden jakson ”Neljät hautajaiset ja yhdet häät” mukaan Springfield oli julistettu Amerikan epäsuosituimmaksi kaupungiksi ja 18. kauden jakson ”Baseball-Bart” mukaan Springfield käyttää iskulausetta ”Amerikan ilkein kaupunki”. 13. kauden jakson ”Makeaa mahan täydeltä” mukaan Springfieldissä on Yhdysvaltain ylipainoisin väestö.
Aiheesta muualla

Springfieldin kartta (englanniksi)
Simpsonit
| --- | --- |
Sekalaista:   alkutekstijakso  D’oh!  Duff Beer  Kauhujen talo  lyhytfilmit  Springfield  Springfieldin ala-aste  Springfieldin ydinvoimala  742 Evergreen Terrace 
Luettelot:   luettelo jaksoista  luettelo hahmoista  luettelo palkinnoista  luettelo DVD-julkaisuista  luettelo videopeleistä  luettelo vierailleista tähdistä 
Tuotantokaudet:   1.  2.  3.  4.  5.  6.  7.  8.  9.  10.  11.  12.  13.  14.  15.  16.  17.  18.  19.  20.  21.  22.  23.  24.  25.  26.  27.  28.  29.  30.  31.  32.  33.  34.  35. 
Elokuvat ja erikoisjaksot:   The Simpsons Movie  The Longest Daycare  Playdate with Destiny  Kuka ampui johtajan? 
Videopelit:   Bart vs. the Space Mutants  Bart vs. the World  Bart's Nightmare  Virtual Bart  Bart and the Beanstalk  Wrestling  Road Rage  Skateboarding  Hit & Run  The Simpsons Game  Tapped Out
Skala

Skala tai Skála voi tarkoittaa seuraavia:
Paikannimenä

Skála (kreik. Σκάλα, ”Portaat”, ”Laituri”) on yleinen yläkylän ranta-asutuksen tai satamapaikan nimi Kreikassa:
Skála, kylä Agkístrin saarella Attikan alueella
Skála, kaupunki, Evrótaksen kunnan kunnallisyksikkö ja entinen kunta Lakonian alueyksikössö Peloponnesoksen alueella
Skála, kylä Pátmoksen saarella Etelä-Egean saarten alueella
Skála Eresoú, kylä Lesboksen saarella Pohjois-Egean saarten alueella
Sukunimenä

Hugo Skala (1875–1952), itävaltalainen hyönteistutkija
Lilia Skala (1896–1994), itävaltalais-yhdysvaltalainen näyttelijä
Muita merkityksiä

Skala, Aresin albumi vuodelta 2021.
Tarkoititko: heteromiehet

| ”Tarkoititko: heteromiehet” Tommi Liimatta & Herttomiehet |
| --- | --- | --- |

Singlen tiedot
 A-puoli: ”Tarkoititko: heteromiehet”
 B-puoli: ”Höyhenen saari”
 Äänitetty : toukokuu 2020
 Julkaistu: 28. elokuuta 2020
 Formaatti: Digitaalijulkaisu
 Tekijä(t): Tommi Liimatta
 Tyylilaji: rock
 Kesto: 06.12
 Levy-yhtiö: Diu Dau Records
Tommi Liimatan muut singlet
| ”Haavetason seikkailu” 2006 | ”Tarkoititko: heteromiehet” 2020 |   |
Tarkoititko: heteromiehet on Tommi Liimatan ja Herttomiehet-yhtyeen single, joka julkaistiin elokuussa 2020. Singlen toisen raidan, Höyhenen saari, Liimatta sävelsi alkujaan kirjansa Saaret kuin sisaret mainoslauluksi lokakuussa 2019. Ensimmäisen kappaleen Liimatta sävelsi yhtyeen ensimmäistä keikkaa varten googlattuaan yhtyeen nimen. Yhtyeessä soittaa kitaristi-laulaja Liimatan lisäksi basisti Jorma Ahqvist ja rumpali Teemu Eskelinen. Levyn äänitti Jani Viitanen Headline Studiolla Tampereella toukokuussa 2020.
Steven Blakeley

Steven Blakeley (s. 28. marraskuuta 1982 Bolsover, Derbyshire) on brittiläinen näyttelijä, joka tunnetaan roolistaan konstaapeli Youngerina Sydämen asialla -televisiosarjassa vuosina 2005–2010.
Blakeley kiinnostui näyttelemisestä esiinnyttyään noin 13-vuotiaana koulunäytelmässä. Seuraavina vuosina hän oli mukana useissa derbyläisen nuorisoteatterin tuotannoissa. Blakeley pääsi opiskelemaan Royal Scottish Academy of Music and Dramaan Glasgow’hun, josta hän valmistui vuonna 2003. Seuraavana vuonna hän sai roolin Sydämen asialla -sarjasta. Sopimus oli alun perin kuuden jakson mittainen, mutta hänestä pidettiin ja hän esiintyi lopulta yli sadassa sarjan jaksossa sen päättymiseen asti.
Aiheesta muualla

Steven Blakeley Internet Movie Databasessa. (englanniksi)
Suvaitsemattomuus

| Suvaitsemattomuus> Intolerance |
| --- | --- |
 Elokuvan juliste
Ohjaaja:  D. W. Griffith
Käsikirjoittaja:  D. W. Griffith
Tuottaja:  D. W. Griffith
Säveltäjä:  Carl Breil
Kuvaaja:  Billy Bitzer
Leikkaaja:  D. W. Griffith
Pääosat:  Mae Marsh   Robert Harron
Valmistustiedot
Valmistusmaa:  Yhdysvallat
Tuotantoyhtiö:  Triangle Film Corporation
Levittäjä:  Triangle Film Corporation Netflix
Ensi-ilta:   5. elokuuta 1916    25. maaliskuuta 1922
Kesto:  167 / 197 min
Alkuperäiskieli:  englanti -
Aiheesta muualla
IMDb 
Elonet
AllMovie
Infobox OKNimi-testi OK: 
Suvaitsemattomuus (Intolerance) on vuonna 1916 valmistunut yhdysvaltalainen mykkäelokuva, jonka ohjasi D. W. Griffith. Elokuva oli vastaisku kriitikoille, jotka moittivat Griffithin edellistä elokuvaa, Kansakunnan syntyä, sen rasistisesta sisällöstä.
Aluksi elokuva otettiin hyvin vastaan; kriitikot ylistivät sitä ja elokuvateatterit täyttyivät katsojista. Pian tilanne muuttui ja syiksi on esitetty ensimmäistä maailmansotaa, juonen vaikeaselkoisuutta tai katsojien kyllästymistä mammuttimaisiin elokuviin. Suvaitsemattomuudesta tuli taloudellinen floppi, jonka seurauksena Griffithin tuotantoyhtiö Triangle meni konkurssiin.
Tapahtumat

Elokuva koostuu neljästä toinen toiseensa kiedotusta tarinasta, joissa suvaitsemattomuusteema toistuu antiikista nykypäivään.
Tapahtumat > Babylonia

Antiikin aikaisessa jaksossa käsitellään Babylonian tuhoutumista noin 539 eaa. Uusi hallitsija Nabudaidin poika Belsassar palvoo Ištar-jumalatarta. Marduk-jumalan ylipappi kuitenkin juonittelee kuningasta vastaan ja tukee Kyyros II Suurta Babylonian valloittamisessa.
Tapahtumat > Juudea

Raamatullinen jakson tapahtumat sijoittuvat Juudeaan noin vuoteen 30. Tarinassa käsitellään kuinka farisealaisten suvaitsemattomuus koitui lopulta Jeesuksen ristikuolemaan.
Tapahtumat > Ranska

Renessanssiaikainen tarina sijoittuu vuoteen 1572. Katariina de' Medici painostaa Ranskan kuningasta Kaarle IX:tä antamaan käskyn, että kaikki vääräuskoiset hugenotit on surmattava. Tästä seuraa Pärttylinyön verilöyly.
Tapahtumat > Yhdysvallat

Nykyaikaan sijoittuva tarina tapahtuu Yhdysvaltain länsiosassa vuonna 1914. Rikollisliigan jäsenet eivät suvaitse entisen jäsenensä eroa ryhmästä vaan he lavastavat hänet syylliseksi murhaan. Entinen jäsen tuomitaan kuolemaan hirttämällä.
Näyttelijät

| 0 | 1 | 2 |
| --- | --- | --- |
|  Alfred Paget  | … |  Belsassar   |
|  Tully Marshall  | … |  Mardukin ylipappi   |
|  George Siegmann  | … |  Kyyros II Suuri   |
|  Howard Gaye  | … |  Kristus   |
|  Josephine Crowell  | … |  Katariina de' Medici   |
|  Frank Bennett  | … |  Kaarle IX   |
|  Robert Harron  | … |  Rikollisliigan entinen jäsen   |
|  Mae Marsh  | … |  Jäsenen rakastettu   |
Aiheesta muualla

Katsele/Lataa Suvaitsemattomuus Internet Archivesta (177 min)
Mykkäelokuvasivusto
Intolerance
Sven Aggesen

Sven Aggesen oli keskiaikainen tanskalainen historioitsija. Hänen vuoden 1185 jälkeen kirjoittamansa suullisiin lähteisiin perustuva teoksensa Tanskan historiasta oli ensimmäinen lajissaan. Teos Brevis historia regum Dacie on hyvin saksalaisvastainen ja tanskalaisisänmaallinen.
Aiheesta muualla

Sven Aggesens danskhed, Nomos 1:1, April 2003 (tanskaksi)
Spatiaalinen tilastotiede

Spatiaalinen tilastotiede on tilastotieteen osa-alue, jossa aineiston kukin havainto on sidottu määrättyyn paikkaan. Alueellistettujen muuttujien teoriassa kaikki ympäristön luonnolliset ominaisuudet ajatellaan syntyneen kuhunkin pisteeseen ympäristön prosessin tuloksena. Mitattavat suureet sisältävät siten autokorrelaatiota lähialueensa kanssa, jota spatiaalinen tilastotiede pyrkii selvittämään.
Tilastotieteen jakaumaa vastaa spatiaalisessa tilastotieteessä pisteprosessi.
Spatiaalista tilastotiedettä sovelletaan muun muassa geostatistiikassa sekä spatiaalisessa ekonometriassa.
Soul to Squeeze

| ”Soul to Squeeze” Red Hot Chili Peppers |
| --- | --- | --- |

Singlen tiedot
 Albumilta: Coneheads soundtrack
 Äänitetty : 1991
 Julkaistu: lokakuussa 1993
 Tuottaja(t): Rick Rubin
 Tyylilaji: Alternative rock
 Kesto: 04.50
 Levy-yhtiö: Warner Bros.
Red Hot Chili Peppersin muut singlet
| ”If You Have to Ask” 1993 | ”Soul to Squeeze” 1993 | ”Warped” 1995 |
Soul to Squeeze on Red Hot Chili Peppersin kappale, joka tunnetaan ehkä parhaiten elokuvan Coneheads soundtrackina. Kappale äänitettiin samoihin aikoihin, kuin muutkin albumin Blood Sugar Sex Magik kappaleet, kesällä 1991. Kappale on myös singlen Under the Bridge b-puoli. Kappale julkaistiin singlenä vuonna 1993. Singlestä on tehty myös musiikkivideo, samana vuonna kun se julkaistiin singlenä. John Frusciante ei esiinny videolla, vaikka hän oli mukana levyttämässä kappaletta. Videon ohjasi Kevin Kerslake.
Julkaisu

Kappale menestyi hyvin listoilla ja oli jopa listaykkönen Alternative Songs-listalla. Top-kymmeneen single sijoittui myös mm. Hot Mainstream Rock Tracks-, ARIA Charts- ja Recording Industry Association of New Zealand-listoilla.
Julkaisu > Listasijoituksia

| Lista | Korkein sijoitus | Listaviikot |
| --- | --- | --- |
| Ruotsin singlelista | 13 | 15 |
| Alternative Songs | 1 | 13 |
| Hot Mainstream Rock Tracks | 7 | ? |
| Sveitsin singlelista  | 32 | 4 |
| ARIA Charts | 9 | 18 |
| Canadian Hot 100 | 11 | 16 |
| Uuden-Seelannin singlelista | 6 | 16 |
Singlen kappaleet

Levy 1
"Soul to Squeeze"
"Nobody Weird Like Me (live)"
Steven Barnett

| Mitalit> Maa:   Yhdysvallat.Miesten vesipallo. Olympialaiset  | Mitalit> Maa:   Yhdysvallat.Miesten vesipallo. Olympialaiset  | Mitalit> Maa:   Yhdysvallat.Miesten vesipallo. Olympialaiset  | Maa:   Yhdysvallat> Miesten vesipallo. |
| --- | --- | --- | --- |
|  Pronssia | München 1972 | vesipallo |  |
Steven William ”Steve” Barnett (s. 6. kesäkuuta 1943 Los Angeles) on yhdysvaltalainen entinen vesipalloilija, joka oli mukana Yhdysvaltain pronssia voittaneessa joukkueessa Münchenin olympialaisissa 1972. Hän oli mukana olympiaedustuksessa myös Méxicossa 1968.
Aiheesta muualla

Databaseolympics.com (Arkistoitu – Internet Archive)
Sofia Coppola

| Sofia Coppola |
| --- | --- |
 Coppola Cannesissa vuonna 2014.
Henkilötiedot
Syntynyt: 14. toukokuuta 1971 (ikä 53) New York, New York, Yhdysvallat
Ammatti:  elokuvaohjaaja käsikirjoittaja elokuvatuottaja
Puoliso:  Spike Jonze (1999–2003)   Thomas Mars (2011–)
Ohjaaja
Aktiivisena:  1998–
Tunnetuimmat ohjaukset:  Virgin Suicides   Lost in Translation   Somewhere
Palkinnot
 Oscar: 2003   Kultainen maapallo: 2004  Kultainen leijona: 2010 
Aiheesta muualla
IMDb 
Elonet
Sofia Carmina Coppola (s. 14. toukokuuta 1971 New York) on yhdysvaltalainen elokuvaohjaaja, -käsikirjoittaja ja -tuottaja. Hän on elokuvaohjaaja Francis Ford Coppolan tytär ja esiintyi isänsä elokuvissa 1970- ja 1980-luvuilla.
Coppola on palkittu muun muassa parhaan käsikirjoituksen Oscarilla (Lost in Translation) ja Venetsian elokuvajuhlien Kultaisella leijonalla (Somewhere).
Yksityiselämä

Coppola oli vuosina 1999–2003 naimisissa yhdysvaltalaisen elokuvaohjaaja Spike Jonzen kanssa. Hän avioitui toisen kerran vuonna 2011 pitkäaikaisen miesystävänsä, ranskalaisen Phoenix-yhtyeen laulajan Thomas Marsin kanssa. Coppolalla ja Marsilla on kaksi yhteistä tytärtä (s. 2006 ja 2010).
Filmografia ohjaajana > Elokuvat

Lick the Star (lyhytelokuva, 1998)
Virgin Suicides (1999)
Lost in Translation (2003)
Marie Antoinette (2006)
Somewhere (2010)
The Bling Ring (2013)
A Very Murray Christmas (2015)
The Beguiled (2017)
On the Rocks (2020)
Priscilla (2023)
Filmografia ohjaajana > Musiikkivideot

Walt Mink – Shine (1993)
The Flaming Lips – This Here Giraffe (1996)
Air – Playground Love (2000)
Kevin Shields – City Girl (2003)
The White Stripes – I Just Don’t Know What to Do with Myself (2003)
Filmografia ohjaajana > Hajuvesimainokset Christian Diorille

Miss Dior Chérie (2008)
City of Lights (2010)
Filmografia näyttelijänä > Elokuvat

Kummisetä (1972)
Kummisetä osa II (1974)
Outsiders – kolmen jengi (1983)
Taistelukala (1983)
Frankenweenie (1984)
The Cotton Club (1984)
Peggy Sue meni naimisiin (1986)
Anna (1987)
Kummisetä osa III (1990)
Inside Monkey Zetterland (1992)
Star Wars: Episodi I – Pimeä uhka (1999)
CQ (2001)
Filmografia näyttelijänä > Musiikkivideot

Sonic Youth – Mildred Pierce (1990)
Madonna – Deeper and Deeper (1992)
The Black Crowes – Sometimes Salvation (1992)
The Chemical Brothers – Elektrobank (1997)
Phoenix – Funky Squaredance (2002)
Aiheesta muualla

Kuvia tai muita tiedostoja aiheesta Sofia Coppola Wikimedia Commonsissa
Artikkeli Coppolasta Senses of Cinema -verkkojulkaisussa
St. Cloud (Minnesota)

| St>  Cloud |
| --- | --- |

Valtio:  Yhdysvallat
Osavaltio:  Minnesota
Pinta-ala:  
 – Maa:  103,7 km²
Väkiluku (2019):  68 462
Infobox OKVirheellinen NIMI-arvo: 
St. Cloud on Minnesotassa, Yhdysvalloissa sijaitseva kaupunki. Kaupungissa asui 68 462 asukasta vuonna 2019, joka on noussut vuodesta 2010 lähes neljällä prosentilla. Kaupunki perustettiin, kun kolme kaupunkia yhdistyi yhdeksi vuonna 1856.
Maantiede

Kaupungin maapinta-ala on noin 103,7 neliökilometriä.
Historia

Nykyisen kaupungin alueella oli kolme erillistä kaupunkia, jotka yhdistyi nykyiseksi vuonna 1856. Vuonna 1886 rautatiet rakennettiin kaupunkiin. St. Cloudissa on lähes 6 000 rakennusta, jotka ovat rakennettu vuonna 1955 tai sitä ennen.
Väestö

St. Cloudin asukkaista 11,5 prosenttia on syntynyt Yhdysvaltojen ulkopuolella. Ulkomaalaisten keski-ikä on 31 vuotta, kun muiden on 35 vuotta, eli ulkomaalaiset asukkaat ovat muita nuorempia. Koko kaupungin keski-ikä on 34,7 vuotta. 20,2 prosenttia asukkaista on alle 18-vuotiaita ja 12,7 prosenttia yli 65-vuotiaita.
Aiheesta muualla

Kuvia tai muita tiedostoja aiheesta St. Cloud (Minnesota) Wikimedia Commonsissa
Spathí

Spathí (kreik. Σπαθί) voi viitata seuraaviin paikkoihin Kreikassa:
Spathí, Díkti-vuoren korkein huippu Kreetalla ja usein koko vuoresta käytetty nimi
Spathí, saari Argo-Saronisten saarten saariryhmässä Argoliin niemimaan rannikon edustalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Spathí”, voi hakea sivunnimihaulla, laajalla sivunnimihaulla tai tekstihaulla.
Suvi Keskinen

Suvi Päivikki Keskinen (s. 1961) on suomalainen yhteiskuntatieteilijä, joka on toiminut etnisten suhteiden professorina Helsingin yliopiston Svenska social- och kommunalhögskolanissa 31. elokuuta 2019 lähtien.
Keskinen valmistui yhteiskuntatieteiden maisteriksi Turun yliopistossa vuonna 1995 ja väitteli yhteiskuntatieteiden tohtoriksi Tampereen yliopistossa vuonna 2005. Hän on myös sosiologian dosentti Turun yliopistossa.